section_heading: Flora i fauna
paragraph_text: Bila je bogata šumama, zbog čega je u drugoj polovici 19. stoljeća pokrenuta prva šumarija u Busovači, 1880., nakon dolaska Austro-Ugarske. Uskoro se uzgajalo i podizalo nove šume. Zamjenivalo se bukove šume četinjačama. Prvi šumski rasadnik Raića bašča iznad Tisovca podignut je za to. Brojne su smreke iz tog rasadnika, pored autohtonih smreka, od kojih se morfološki razlikuju.